 Àkòrí: Ìpànìyàn ní Ìpínlẹ Zàmfàrà: Ilé-iṣẹ ọlọpàá kéde mímú afurasí mẹta. Pẹlú àkòrí yìí, ṣe àpilẹkọ àyọkà náà. : Ọgá pátápátá Ilé-iṣẹ ọlọpàá ti ṣe àbẹwò sílùú Zàmfàrà.Alukoro ilé-iṣẹ ọlọpàá, Moshood Jimoh ló léde ọrọ náà nínú àtẹjáde kan.Ogún ènìyàn ló pàdánù ẹmí wọn nínú ìkọlù tó wáyé lábúlé Birane ní ìjọba ìbílẹ Zurmi lọsẹ tó kọjá ní Zàmfàrà.Moshood Jimoh ní orúkọ wọn ni Halilu Garba, ọmọ ọdún márùndínláàdọta tí ìnagijẹ rẹ ń jẹ Mabushi, Zubairu Marafa, ọmọ ọdún márùndínláàdọta tí wọn mọ sí Wakili àti Nafiu Badamasi, ọmọ ogójì ọdún tí wọn tún máa ń pè ní Zakiru.Moshood Jimoh ní ọgá ọlọpàá ti ṣaájú pàṣẹ fún ikọ àpapọ ọtẹlẹmúyẹ eléyìí tí ọgá àgbà ọlọpàá fún ikọ ọtẹlẹmúyẹ kó sódì láti lọ sí Zamfara kí wọn sì bẹrẹ ìwádìí lórí ìṣẹlẹ ìpànìyàn tó wáyé níbẹ. 